User:Ajay thapa mager

मगर जाति एक प्रमुख राष्ट्रिय जाती हो | नेपालको मध्यपश्चिमा तथा पश्चिमाञ्चलका पहाडस्थित रुकुम जाजरकोट,प्युठान,रोल्पा,पाल्पा,स्याङ्जा, तनहुमा आदिमकालदेखि बस्दै आएको ,जनसंख्याको हिसाबले नेपालको तेस्रो ठूलो जाति र आदिबासी जनजातिहरूको हकमा प्रथम श्रेणीमा पर्ने मगर समुदाय हो| नेपालका पश्चिम तथा मध्यपसश्चिममा रहेका ठकुरिहरू पनि पहिलेका मगरहरू नै हुन्। वि.सं. २०४८ सालको जनगणनाअनुसार १३ लाख ३९ हजार ३ सय ८ र वि.सं. २०५८ सालको जनगणनाअनुसार १६ लाख २२ हजार ४ सय २१ कूल जनसंख्या भएका मगरहरू पूरै नेपालको जनसंख्याको ७.१४% छन्। पाल्पा, स्याङ्जा, तनहुँ, गुल्मी, प्युठान, रोल्पा, सल्यान लगायतका ठाउँहरूमा प्रमुख बसोबास रहेका यिनिहरू अर्घाखाँची, रूपन्देही, काठमाडौंं, रामेछाप, म्याग्दी, बाग्लुङ, पर्वत, डोल्पा, हुम्ला, सुर्खेत, धनकुटा, सिन्धुली, उदयपुर लगायतका क्षेत्रहरूमा पनि बसोबास गर्दछन्। यिनिहरूको बसोबास स्थितिलाई नियाल्दा नेपालको १४ अञ्चल ७५ वटै जिल्लामा बाहुल्यता रहेको र सबभन्दा ठूलो संख्या भएको स्वदेशी (indigenous) जाति हो। वि.सं. २०५८को जनगणना अनुसार मगरको कुल जनसंख्याको ७४.६०% हिन्दू धर्म मान्दछन् र २४.४७% मगरहरू बौद्ध धर्मावलम्वी छन् यो जातिको नेपाल एकिकरण अभियानमा अत्यन्त ठूलो भूमिका निभाएकाथिए, ठूला ठूला लडाईंका मोर्चाहरूमा गोर्खाली सेनाका रूपमा बहादुरी देखाउँदै यो जातिका युवाहरूले अन्य जातिसित काँधमा काँध मिलाएर बहादुरी पूर्वक लडेर मातृभूमि नेपाललाई विदेशी शक्तिहरूबाट बचाएको इतिहास पाइन्छ।